Smurffit

Smurffit (myös muffet tai strumffit,  ja ) on kuvitteellinen sinisten pikkuolentojen laji, joka elää metsässä jossain päin Eurooppaa, paikassa nimeltä Taivaanäärelä. Smurffit loi belgialainen sarjakuvapiirtäjä Peyo (Pierre Culliford) alun perin sivuhahmoiksi Johannes ja Pirkale -sarjakuvaan. Smurffien ensiesiintyminen Johannes ja Pirkale -sarjakuvassa tapahtui belgialaisessa Le Journal de Spirou -sarjakuvalehdessä 23. lokakuuta 1958. Peyo loi hahmoista 1960-luvulla oman sarjansa.Sininen pikkuväki juhlii keski-ikäistymistä MTV3.fi 15.1.2008 Hän teki Smurffi-albumeita lähes 30 kappaletta.Smurffit 50 vuotta Suomen Kuvalehti 31.1.2008

Hahmot tunnetaan kuitenkin parhaiten Hanna-Barbera Productionsin piirrossarjasta Smurffit. Sarja aloitettiin 1981 ja sai maailmanlaajuista suosiota. Sitä tehtiin vuoteen 1990 asti yhteensä 256 jaksoa. Smurffeista on tehty myös elokuva nimeltä Smurffit, joka ilmestyi vuonna 2011 ja sen jatko-osa Smurffit 2 vuonna 2013. Keväällä 2017 ilmestyi elokuva Smurffit: Kadonnut kylä, joka on toinen jatko-osa ensimmäiselle elokuvalle. Elokuvia on suunnitteilla useampi ja ne toteutetaan digitaalitekniikalla. Vuonna 2025 saa ensi-iltansa uusi Smurffit -elokuva. Smurffit ovat esiintyneet Belgian Unicefin sodanvastaisessa mainoksessa, jolla kerättiin rahaa entisten lapsisotilaiden koulutukseen.Iltasanomat 13.10.2005

Smurffi-hahmojen keräilystä tuli nopeasti suosittua ja niitä tuotetaan yhä. Smurffi-lastenlevyt, joilla smurffit laulavat omia versioitaan päivän hiteistä smurffimaisilla sanoituksilla, ovat myös jossain määrin suosittuja.

 Muffet, strumffit ja smurffit Suomessa 
Semic julkaisi kolme sarjakuva-albumia sinisistä pikkuolennoista muffe-nimellä 1972–1973. Yhtyneiden Kuvalehtien vuosien 1973–1979 Ruutu- ja Non Stop -sarjakuvalehdissä nimi oli alkuperäistä ääntämystä muistuttava strumffit. Myös lastenlehti Koululainen julkaisi Strumffeja takakansisarjana 1970-luvun lopulla ja 1980-luvun alussa. Yhtyneiden Kuvalehtien lopetettua Non Stopin julkaisemisen Semic palasi jälleen siniolentojen seikkailujen julkaisemiseen, muttei strumffit-nimellä, joka oli seitsemässä vuodessa vakiintunut suomalaiseen käytäntöön eikä edes kustantajan aiemmalla muffe-nimelläkään. Strumffit olivat smurffeja Semicin seitsemässä albumissa 1980–1984. Kun vielä englanninkielisiä The Smurfs -piirrosanimaatioita alettiin esittää Pätkis -televisio-ohjelmassa nimellä Smurffit, oli nimenvaihdos lopullisesti toteutunut.

Smurffien täytettyä 50 vuotta vuonna 2008 tapahtumaa juhlistettiin jakamalla lukuisia valkoisia smurffipatsaita kolmessatoissa Euroopan kaupungissa. Patsaiden mukana tuli haaste maalata patsas ja lähettää kuva siitä "Smurffia syntymäpäivää" -internet-sivustolle. Suomessa tempaus tapahtui Helsingissä 29. elokuuta 2008. Tapahtuma tehtiin yhteistyössä Unicefin kanssa.Unicef

Tunnettuja smurffi-sarjakuvien, -tv-sarjan ja -elokuvien hahmoja
pienoiskuva|Smurffeja ankaralaisessa huvipuistossa.
Smurffikylässä asuu 101 hahmoa. Aluksi kaikki olivat miespuolisia, sitten mukaan ilmestyi myös Smurffiina, Vauvasmurffi, kolme nuorta smurffia ja Roosasmurffi. Alun perin smurffeja oli vain 99, mutta lisää tuli TV-sarjan myötä. Elokuvan lopussa Smurffikylään asettautui asumaan naapurina Smurffi Lehdon tyttösmurffit.

Suursmurffi (), tunnetaan ystävänä Pappa. Hän on punalakkinen kyläpäällikkö ja viisas velho. 
SmurffiPaju () punalakkinen, fiksu, lahjakas, rauhallinen tyttö-kyläpäällikkö ja tuleva Suursmurffin vaimo.
Smurffiina (), kylän kaunotar, joka syntyi Velhon (Gargamel) juonesta. Alkuun hän oli mustatukkainen ja ilkeä, mutta Suursmurffi onnistui poistamaan kaikki Velhon pahat taiat hänestä ja hänestä tuli pitkä, vaaleatukkainen, ensimmäinen naispuolinen smurffi. Elokuvan lopussa hänestä tuli oikea smurffi, ennen kuin hän teki urhoollisen uhrauksen hävittääkseen Gargamelin ilkeät taiat ja pelastaakseen ystävänsä ja tyttösmurffit.
Vauvasmurffi (), pieni, jokeltava smurffi, joka ei näytä koskaan kasvavan. Muiden smurffien tietämättä hän on jopa Suursmurffia mahtavampi taikuri.
Roosasmurffi (), tyttösmurffi, joka syntyi samalla tavalla kuin Smurffiina. Hänellä on oranssit hiukset ja vaaleanpunaiset haalarit.
Ärjysmurffi (), melkein aina pahalla päällä oleva smurffi, joka aloittaa sanomisensa usein "minä vihaan". Hän ei kuitenkaan itse vihaa ketään smurffia ja hän on väittänyt rakastavansa Suursmurffia, Smurffiinaa ja Vauvasmurffia. Elokuvassa hän rakastui Veksiin.
Välkkysmurffi (), joukon yliviisain, kaikkitietäväinen, usein Suursmurffin apurina ja usein hän puhuu niin älyttömiä että muut eivät halua kuunnella ja hänet heitetään aina syrjään. Hänet tunnistaa silmälaseistaan.
Laiskasmurffi (), joka nukkuu miltei aina, niin työssä kuin vapaa-aikana.
Jekkusmurffi (), yleensä aina iloisella päällä oleva smurffi, joka jakelee muille smurffikylän asukkaille yllätyksiä, jotka sitten räjähtävät näiden naamalle.
Kömpelösmurffi (), tunnetaan myös nimellä Tohelo. Muut smurffit pitävät häntä usein ylimääräisenä painolastina, koska hän aiheuttaa miltei aina onnettomuuksia. Hänestä on kuitenkin aina joskus suuri apu, etenkin Välkylle.
Käteväsmurffi (), tämän joukon ainoa "keksijäsmurffi", tuntomerkkeinä kynä korvan takana ja valkoiset haalarit.
Runoilijasmurffi (), aina valmiina kirjoittamaan kauniita runoja milloin mistäkin. Hänen runonsa ovat miltei aina "oodeja".
Puutarhurismurffi (), tunnetaan myös nimellä Farmari. Hänellä on aina kuokka mukana ja hänen vastuullaan on kylän ruoan kasvattaminen.
Maalarismurffi (), punatakkiin pukeutunut smurffi, joka puhuu vahvalla ranskalaisella aksentilla. Hän pitää jokaista maalaustaan mestariteoksena. 
Pattismurffi (), joukon lihaskimppu, sydäntatuointi käsivarressa, tunnetaan myös nimillä Voimakas.
Kokettismurffi (), pojaksi aikamoinen "diiva", yleensä peili mukana ja kukkanen hatussaan. Hän rakastaa itseään enemmän kuin muita ja hänen talonsa on täynnä peilejä, mutta hän saattaa kuitenkin rakastaa myös Smurffiinaa. Tunnetaan myös nimellä Kauno.
Veksismurffi () on Smurffit 2 -elokuvasta. Hän on Smurffiinan uusi sisko ja väliaikaisesti tuhmuri. Hän on fiksu ja veitikkamainen. Hän sisarsuhtautui Smurffiinan kanssa ja rakastui Ärjyyn.
Pontussmurffi () on Smurffiinan kuin Veksin veli ja väliaikaisesti tuhmuri. Hän on hassu ja ystävystyi Jekun kanssa.
SmurffiPoteva () on aina jollain tavalla sairaana, vähintään nuhainen ja yskäinen. 
SmurffiLilja () on lempeä ja eka kohtaama Smurffiinan uusi ystävä Smurffi Lehdosta.  
SmurffiKukka () on innokas, hyväntuulinen ja hyvin energinen tyttösmurffi. Hänestä tuli Smurffiinan paras ystävä ystävystymisen jälkeen.
SmurffiMyrsky () on kova, ärhäkkä ja epäiltävä vaikka hänellä on yhä kultainen sydän paikallaan. Aluksi hänen on vaikea luottaa Smurffiinaan ja hänen ystäviinsä kun he tulivat varoittamaan Gargamelista joka halusi ainoastaan smurffien taikavoimat ja kuuli Tohelolta Smurffiinan alkuperästä. Myöhemmin hän huomaan, että Smurffiina on hyvä kaiken aikaa ja menetyksestäkin pahoillaan. Hänellä on ratsunsa lohiskorento Tulisiipi ().   
Isoäitismurffi ()
Isoisäsmurffi () Suursmurffia vanhempi smurffi.
Reissusmurffi
Bailusmurffi
Dj Smurffi (), Rap Rock Hitit Vol 10 -levyn kuvasta tuttu smurffi.
Räätälismurffi (), kylän vaatteiden valmistaja.
Lentosmurffi, tämän joukon ainoa lentäjäsmurffi.
Nuuskijasmurffi () on aina utelias kiikareiden kanssa ja kysyy mitä tapahtui.
Jäljittäjäsmurffi () on mainio vainukoira, joka pitää sulkaa hatussaan. Tunnetaan myös tv-sarjassa nimellä Nuusku.
Timbersmurffi (),  joka tuntee puut ja joet oikeana metsurina kirvestä käyttäen ja istuttaa taimia kaatuneiden tilalle.
Hoitajasmurffi ()
Robinsmurffi, "Robin Smurffin seikkailut" -jaksossa esiintyvä Kaunosmurffi.
Päsmärismurffi, tämä smurffi ei anna muitten smurffien puhua loppuun.
Pelismurffi, Super-Hyper Hitit Vol 13 levyn smurffi.
Luontosmurffi, eläinrakas ja luontoystävällinen.
Poliisismurffi ()
Palomiessmurffi
Postismurffi
Trubaduurismurffi
Sporttismurffi, urheiluhullu
Arkasmurffi () kylän hiljaisin smurffi, joka tunnetaan myös nimellä Pelokas.
Ahmattismurffi, yleensä syö itsensä ähkyyn, tunnetaan myös nimellä Ahne.
Robottismurffi, puusta rakennettu mekaaninen smurffi, joka tunnetaan nimellä Kellopeli ().
Lääkärismurffi ()
Avaruussmurffi
Haaveilusmurffi, käyttää yleensä "laivan kapteenin" hattua, tunnetaan nimellä Uneksija.
Nörttismurffi 
Agenttismurffi
Kokkismurffi () kokinhattu päässä oleva smurffi, joka leipoo ja valmistaa Smurffikylän juhlaruoat.
Villismurffi eli Villi, elää Smurffikylän ulkopuolella, pukeutuu lehtiin kankaan sijaan eikä osaa puhua kunnolla. Hänet tunnettiin ennen nimellä Kadonnut Smurffi (). 
Rekkasmurffi
Sitkosmurffi luonteeltaan teinimäinen, joka yrittää olla yhtä rohkea kuin Voimakas. Tunnetaan nimellä Kovis.
Nyökkysmurffi nimestä voikin jo päätellä, että suostuu mihin vain, vastoin tahtoaan.
Soittajasmurffi tai Sointu () rakastaa trumpetilla (laulussa viululla) soittoa töräyttelee sillä huonoissakin paikoissa. Tunnetaan myös nimellä Nuotti.
Kertojasmurffi (), smurffi joka kertoo aina mitä ympärillä tapahtuu.
Passiiviaggressiivismurffi (), puhuu aina sarkastisesti.
Skottismurffi/Sisu (), rohkea ja ylväs. Pukeutuu kilttiin.
Kohteliaisuusmurffi, sanoo aina jotain mukavaa.
Moppe-koira, smurffien oma lemmikkieläin. 
Velho-noita (engl. Gargamel), mustiin pukeutunut smurffeja metsästävä ihminen. Hänen yrityksensä tuhota smurffit epäonnistuvat aina.
Rontti-kissa (), Velhon lemmikkikissa, jota tämä kohtelee aina kaltoin.
Maukka-korppikotka (engl. Monty) Velhon lemmikkilintu.
Harold-korppikotka (), Hogathan lemmikkikorppikotka.
Ilkkuli, vaaleansinisiin pukeutunut Velhon oppipoika.
Suuri-suu, jätti joka on aina nälkäinen.
Hogatha, punahiuksinen noita.

Smurffit-musiikkialbumisarja
Suomessa ensimmäinen smurffiaiheinen musiikkialbumi julkaistiin vuonna 1978 nimellä Smurfit.. Vuonna 1984 julkaistiin albumi nimeltä Smurffijuhlat. 

Smurffit-musiikkialbumisarja 1996–2014
Suomessa julkaistiin 23 Smurffit-albumia ja kaksi EP:tä vuosina 1996–2014. Levyt saavuttivat lukuisia kulta- ja platinalevyjä, myyden yhteensä noin 900 000 kappaletta. Kappaleiden sanoituksista vastasi Pekka Eronen.

 Tanssihitit Vol 1 (1996)
 Tanssihitit Vol 2 (1997)
 Tanssihitit Vol 3 (1997)
 Smurffien joulu (1997)
 Kesähitit Vol 4 (1998)
 Avaruudessa Vol 5 (1998)
 Vuosituhannen bileet Vol 6 (1999)
 Hip Hop Hitit Vol 7 (2000)
 Hip Hop Hitit Vol 8 (2001)
 Smurffit Rock-Festareilla (2001)
 Sporttihitit Vol 9  (2002)
 Rap Rock Hitit Vol 10 (2002)
 Tykkihitit Vol 11 (2003) 
 Megaidolit Vol 12 (2004)
 Super-Hyper Hitit Vol 13 (2005)
 Hokkus-pokkus Hitit Vol 14 (2006)
 Raketti Hitit! Vol 15 (2007)
 Tanssii Smurffien kanssa Vol 16 (2008)
 Tanssihitit Vol 17 (2009)
 Joulubileet Vol 18 (2010)
 Leffaboogie Vol 19 (2011)
 Lätkäboogie Vol 20 (2012)
 Suomihitit 2012 Vol 21 (2012)
 Kreisibailut Vol 22 (2013)
 #Smurfie Vol 23 (2014)

Lähteet

 Aiheesta muualla 

 Täydellinen luettelo Suomessa 1972-84 julkaistuista Muffe, Strumffit ja Smurffit-sarjakuvista
 Smurf.com 
 EMI 
 Smerfy.ovh.org  

*
Luokka:Seulonnan keskeiset artikkelit